钦定古今图书集成/明伦汇编/氏族典/第092卷 > 《廖用贤尚友录》 > 于义
## 钦定古今图书集成/明伦汇编/氏族典/第092卷 > 《廖用贤尚友录》 > 于义

按《隋书于义传》，“义字慈恭，河南雒阳人也。父谨，从魏
武帝入关，仕周，官至太师，因家京兆。义少矜严，有操
尚，笃志好学。大统末，以父功赐爵平昌县伯，起家直
阁将军，其后改封广都县公。周闵帝受禅，累迁安武
太守，进封建平郡公。明武世，历西兖、瓜、邵三州刺史，
数从征伐，进位开府。及高祖作相，王谦构逆，高祖将”
击之，以义为行军总管。寻拜潼州总管，超拜上柱国。
岁馀，以疾免，卒，时年五十。赠豫州刺史，谥曰刚。子宣道、宣敏，并知名。